Lesoni 5: Me vakalagilagi ga kina na Kalou
A.Ai  butubutu cake se vatu ni tarabe?
1. 1 Korinica 8:1-13 E rawa vakacava ni vakatarabetaki ira na malumalumu na kena laukana na lewe ni manumanu e cabori vei ira na matakau?
2. Na cava e uqeti Paula me kua ni kania na lewenimanumanu e cabori ina matakau? ( Maciu 22:​37-​39 )
3. E vakacava na bula nei Paula me dua na ikalawa ka sega ni dua na vatu ni veivakatarabetaki? 1 Koronica 9:1-12,13-18,19-23.
4. Vakasamataka mada eso na tamata yadua ena gauna ni nona veiqaravi e vuravura o Jisu ka a veivakatarabetaki na nodra bula ka sega ni vatu ni kalawa. O Kaiafa, Jutasa, Pita (ena so na gauna), Jemesa kei Joni (ena so na gauna).
5. Na cava eso na itaviqaravi o na digitaka mo levea ka rawa ni veivakatarabetaki vei ira tale eso?
6. E rawa vakacava ni noda bula me ikalawa, ka vukei ira na tani ena nodra ilakolako ki na dua na veiwekani veisautaki ni bula kei na Kalou? (Maciu 5:14-16, 25:34-36, kei na so tale).

       B. Learning from the past
1. 1 Koronica 10:1-11 Na lesoni cava eda vulica mai na veika era sotava na luvei Isireli ena nodra veilakoyaki voli ena vanua liwa mai Ijipita ki Kenani?
2. Na vosa ni veivakaroti cava e cavuta o Paula ka na vukei keda me da kakua ni sotava na veivakacacani vakaoqo? 1 Korinica 10:12 .
3. Na vosa ni vakanuinui cava e cavuta o Paula ni da temaki me da tokaruataka na cala ni veigauna sa oti? 1 Korinica 10:13 .
4. Wasea e dua na gauna o vakila kina na malumalumu vakayalo ka cakava na Kalou e dua na sala ni dro me baleti iko.
5. 1 Korinica 10:14-22 Era sa vakacalai na luvei Isireli ki na qaravi matakau. Era temaki na lotu Vakarisito e Korinica mera lesu ina qaravi matakau. Na veivakaroti cava me baleta na qaravi matakau ena solia o Paula kevaka e tiko eke nikua?
C. Caka kece me vakalagilagi kina na Kalou
1. 1. 1 Korinica 10:31 Na cava na tikina e baleta na ivakavuvuli ni bula oqo e wasea o Paula vei ira na lotu Vakarisito mai Korinica?
2. 2. Na cava e uqeti Paula me cakava na ka kece me vakalagilagi kina na Kalou? 1 Korinica 10:32-33 .
3. 3. Wasea eso tale na tiki ni bula e rawa ni vakayagataki kina na ivakavuvuli oqo.
4. 4. Wasea e dua na gauna o a vakadrukai kina mo veisautaka na nomu itovo baleta ni o sa kila ni o na sega ni rawa ni tomana tikoga na ivalavala oqo me vakalagilagi kina na Kalou.
5. 5. E semati vakacava na veisureti e cavuta o Paula ena 1 Korinica 11:1 kei na ivakavuvuli ni bula e wasea ena 1 Korinica 10:31 ?
6. 6. E vakauqeti iko tiko vakacava na Kalou mo vakayagataka na ivakavuvuli ni bula oqo ki na nomu bula nikua?
